
	N  /27.1/44189-2026

	1․ «Հայաստանի Հանրապետության կառավարության 2026 թվականի հունիսի 11-ի N 839-Լ որոշման մեջ լրացումներ և փոփոխություններ կատարելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) ամբողջ տեքստում «և վերամշակման» բառերն անհրաժեշտ է փոխարինել «կամ վերամշակման» բառերով՝ նկատի ունենալով «Նորմատիվ իրավական ակտերի մասին» օրենքի 16-րդ հոդվածի կարգավորումները՝ հակառակ պարագայում ստացվում է, որ յուրաքանչյուր շահառու պետք է իրականացնի միաժամանակ և մթերում և արտահանում։
2․ Նախագծի 1-ին կետի 2-րդ ենթակետի գ․) պարբերությամբ լրացվող 3.3-րդ կետի 1-ին ենթակետի համաձայն՝ Տնտեսավարող սուբյեկտների կողմից 2026 թվականի օգոստոսի 18-ից մինչև սեպտեմբերի 1-ը վերամշակման նպատակով մթերված  արտադրանքի համար փոխհատուցումը տրամադրվում է Հայաստանի Հանրապետության Սյունիքի մարզից մինչև 400 տոննա քանակությամբ մթերվող թզի յուրաքանչյուր 1 կիլոգրամի համար 125 ՀՀ դրամ։ 
Այս առումով պարզաբանման կարիք ունի, թե ինչ կարգավորումներ են գործելու 400 տոննան գերազանցելու պարագայում։ 







3․ Նախագծի Ձև 3-ի «Վաճառողի  հեռախոսահամարը» սյունակի «94» թիվն անհրաժեշտ է վերանայել՝ տարընկալումներից խուսափելու նպատակով։ 

	1. Ընդունվել է։









2. Չի ընդունվել։
     Քանի որ որոշման նախագծի 1-ին կետի 1-ին ենթակետի բ. պարբերությամբ սահմանվում է, որ  Հայաստանի Հանրապետության տարածքից թարմ պտղի և սննդամթերքի ու խմիչքի առանձին տեսակների արտահանման կամ վերամշակման նպատակով մթերման աջակցության միջոցառման շրջանակներում դեղձի և թզի մթերումներ իրականացնող տնտեսավարող սուբյեկտների մթերման կետերում մթերումների գործընթացի մշտադիտարկումը կատարվում է Հայաստանի Հանրապետության մարզպետների աշխատակազմերի կողմից, ուստի մթերման ծավալի սահմանաչափը կվերահսկվի Սյունիքի մարզպետի աշխատակազմի կողմից։ 
      Միաժամանակ տեղեկացնում եմ, որ վերջին տարիների մթերման վիճակագրությունը ցույց է տալիս, որ վերամշակման նպատակով թզի մթերման ծավալները 400 տոննայից զգալիորեն պակաս են լինում։
3. Ընդունվել է։

	2. Ֆինանսների նախարարություն 
	19․08.2026թ.

	
	N 01/9-2/22063-2026

	1. Նախագծի ընդունման դեպքում անհրաժեշտ փոխհատուցման տրամադրման չափը օգոստոս ամսվա համար գնահատվում է շուրջ 425 մլն դրամ, սակայն ներկայացված չեն վերջինիս ֆինանսավորման աղբյուրները: Հաշվի առնելով, որ 2026թ. պետակլան բյուջեի կառավարության ՊՖ-ում հասանելի միջոցներ առկա չեն, իսկ Էկոնոմիկայի նախարարության կողմից արդեն իսկ ներկայացվել են շուրջ 22.5 մլրդ դրամի լրացուցիչ ֆինանսավորման պահանջներ տարբեր աջակցության ծրագրերի գծով, անհրաժեշտ է հստակեցնել նշված ծախսերի ֆինանսավորման աղբյուրը, այդ թվում՝ դիտարկելով նախարարության կողմից իրականացվող ծրագրերի օպտիմալացման, կրճատման, դադարեցման կամ վերաբաշխումներ կատարելու հնարավորությունները։
2. Նախագծի 1-ին կետի 2-րդ ենթակետի «բ» պարբերությամբ առաջարկվող փոփոխությամբ սույն միջոցառման իմաստով տնտեսվարող սուբյեկտ են հանդիսանում ՀՀ ռեզիդենտ համարվող իրավաբանական անձինք կամ անհատ ձեռնարկատերերը, որոնք 2026 թվականի օգոստոսի 18-ից մինչև սեպտեմբերի 1-ը վերամշակման նպատակով ՀՀ տարածքից իրականացնում են դեղձի, իսկ ՀՀ Սյունիքի մարզից՝ թզի մթերում: Այդ կապակցությամբ նկատի ունենալով, որ դեղձ ու թուզ մթերողները կարող են լինել ինչպես խոշոր վերամշակող իրավաբանական անձիք (որոնք ունեն մթերման կետեր), այնպես էլ փոքր չրի արտադրությամբ զբաղվող սուբյեկտներ, հստակեցման կարիք ունի՝
ա/ ինչպես է մարզպետարանը իրականացնելու մթերման կետերում մթերումների գործընթացի մշտադիտարկումը (Նախագծում բացակայում է մարզպետարանին ծանուցելու մեխանիզմը),
բ/ ինչպես են տարանջատվելու վերամշակում իրականացնող անձինք՝ թարմ միրգ իրացնող անձանցից, քանի որ վերամշակողը կարող է հանդիսանալ նաև միրգ արտահանող և կառավարության 11.06.2026թ. N 839-Լ որոշման համաձայն դեղձի և թզի համար ևս ստանա լրացուցիչ փոխհատուցում (1 կգ համար լրացուցիչ 200 դրամ),















գ/ ինչպես է գնահատվելու վերամշակում իրականացնող անձի կողմից սեփական թզի կամ դեղձի այգի ունենալու դեպքում սեփական բերքը այլ անձանց միջոցով մթերելու և աջակցություն ստանալու ռիսկի բացառումը:
3. Նախագծի շրջանակներում մթերվող թզի և դեղձի յուրաքանչյուր 1 կիլոգրամի համար նախատեսվում է նույն չափի՝ 125 ՀՀ դրամի փոխհատուցում: Այդ կապակցությամբ հայտնում ենք, որ նախագծի հիմնավորումներում բացահայտված չեն շուկայական տարբեր արժեքներ ունեցող վերամշակման նպատակով մթերվող մրգերի դեպքում նույնչափ փոխհատուցում տրամադրելու հանգամանքները:
4. ՀՀ կառավարության 11.06.2026թ. N 839-Լ որոշմամբ ի սկզբանե փոխհատուցում նախատեսված էր միայն ՀՀ տարածքից թարմ պտղի և սննդամթերքի ու խմիչքի առանձին տեսակների արտահանման աջակցության նպատակով, մինչդեռ նշյալ որոշման շրջանակներում նախագծով առաջարկվում է փոխհատուցում նախատեսել նաև վերամշակում իրականացվող տնտեսվարող սուբյեկտներին: 
Ելնելով վերոգրյալից և հաշվի առնելով, որ փոխհատուցում նախատեսված է օգոստոսի 18-ից մինչև սեպտեմբերի 1-ը վերամշակման նպատակով մթերվող թզի և դեղձի համար, իսկ ծրագրի շարունակականության և հնարավոր լրացուցիչ ֆինանսավորման պահանջ առաջանալու հավանականության վերաբերյալ նախագծի հիմնավորումներում որևէ կանխատեսում ներկայացված չէ, առաջարկում ենք նախագիծը շրջանառել առանձին որոշմամբ՝ գործող որոշման մեջ փոփոխություն կատարելու փոխարեն:

	1. Ընդունվել է ի գիտություն։











2․Չի ընդունվել։










ա/ Մշտադիտարկման հարցը կոմունիկացվել է Մարզպետների աշխատակազմերի հետ և վերջիններս պատրաս են կազմակերպել այդ գործընթացը,

բ/ Մրգի արտահանման գործընթացն ունի իր առանձնահատկությունները։ Արտահանման նպատակով մթերումները կազմակերպվում են արտահանողի կողմից նախատեսված տարածքում և տեսակավորվում ու փաթեթավորվում են արտահանման համար նախատեսված տարաներում։ Այնուհետև կարճ ժամկետում տեսակավորված և փաթեթավորված խմբաքանակները պաղեցման նպատակով պահվում են սառնարանային պահեստում կամ անմիջապես բեռնվում են արտահանման համար նախատեսված սառեցվող ավտոտրանսպորտում։ Մինչդեռ վերամշակման նպատակով մթերման դեպքում դրանք կարող են տեղափոխվել ցանկացած տարայով կամ մեքենայի թափքով, առանց փաթեթավորման և լրացուցիչ գործընթացներ են պահանջվելու մթերման համար գնված խմբաքանակից արտահանման խմբաքանակ ձևավորելու համար, որը տնտեսապես շահավետ չէ։  Մյուս կողմից Էկոնոմիկայի նախարարությունը հնարավորություն ունի համադրելու տվյալ տնտեսավարողի կողմից մթերված և արտահանված ծավալները և կիրառելու Կառավարության 11.06.2026թ. N 839-Լ որոշման 11-րդ կետի դրույթը։
գ/ Ռիսկը կգնահատվի նախագծի N 3 ձևաչափով ներկայացվող տեղեկության 6-րդ 7-րդ և 8-րդ սյունակների տվյալները մթերքի բերքատվության հնարավոր չափի հետ համադրելով։
3. Փոխհատուցման չափը քննարկվել և որոշվել է 17.08.2026թ. կայացած Ֆինանսատնտեսական նախարարական կոմիտեի նիստում։ 



                                 4. Չի ընդունվել։
Նախագծում վերամշակման նպատակով դեղձի և թզի մթերման համար փոխհատուցման տրամադրման անհրաժեշտությունը բխել է դրանց իրացման գործընթացում ստեղծված խնդրով և պահանջում է  հրատապ լուծում, մինչդեռ առանձին որոշման նախագիծ մշակելը և շրջանառելը կպահանջեր ավելի երկար գործընթաց և ժամկետներ։


	3. Տարածքային կառավարման և ենթակառուցվածքների նախարարություն 
	19․08․2026թ.

	
	N ԴԽ//31598-2026

	Էական առաջարկություններ և դիտողություններ չունենք։
Միաժամանակ առաջարկում ենք քննարկել որոշման հավելվածի առաջին կետով սահմանված միջոցառման նպատակը, հաշվի առնելով, որ Նախագծին կից ներկայացված հիմնավորման մեջ որպես միջոցառման նպատակ նշվում է նաև  թզի և դեղձի մթերման ծավալի ավելացումը և դրանց վերամշակումից ստացվող արտադրանքի մրցունակության ապահովումը։

	
     Միջոցառման նպատակը քննարկվել և հավանության է արժանացել 17.08.2026թ. կայացած Ֆինանսատնտեսական նախարարական կոմիտեի նիստում։



